
	PREDMET: 

	Pravilnik o tehničkim uvjetima za postavljanje elektrotehničkih komunikacijskih mreža na stupove niskonaponske energetske mreže te pristupu i korištenju stupova niskonaponske mreže – javne rasvjete Vinodolske općine 
	i
	Tehnički uvjeti za gradnju kabelske kanalizacije i elektroničke komunikacijske mreže na nerazvrstanim cestama Općine

· Nacrti prijedloga za savjetovanje s javnošću  

	U Republici Hrvatskoj proveden je Javni poziv za dostavu prijava za postupak pred-odabira prihvatljivih prijavitelja te ispunjavanje kriterija za prijavu na Ograničeni poziv na dostavu projektnih prijedloga za dodjelu bespovratnih sredstava C2.3. R4-I1. Provedba projekata u sklopu Okvirnog nacionalnog programa za razvoj infrastrukture širokopojasnog pristupa u područjima u kojima ne postoji dostatan komercijalni interes za ulaganja, na kojem navedenom pozivu je izabran veći broj Planova razvoja širokopojasne infrastrukture (PRŠI). 
Osim navedenog javnog poziva operatori elektroničkih komunikacijskih mreže i usluga u Republici Hrvatskoj u zadnjih nekoliko godina investirali su znatna financijska sredstva u razvoj novih mreža elektroničkih komunikacija. Nove mreže elektroničkih komunikacija se više ne grade koristeći samo postojeći DTK, već se usvajanjem nove EU regulatorne prakse, koriste i druge podobne infrastrukture poput stupova niskonaponske energetske mreže grada /općine (stupova javne rasvjete) i nerazvrstane ceste koristeći tehnologiju mini i mikro rovova.
Jedinica lokalne samouprave nedvojbeno sudjeluje u odnosima s trgovačkim društvima koje obavljaju djelatnost elektroničkih komunikacijskih mreža i usluga u rješavanju imovinsko-pravnih odnosa, ugovornom reguliranju korištenja svih podobnih infrastruktura za izgradnju novih širokopojasnih mreža, izdavanja raznih suglasnosti i dozvola za gradnju i korištenje javnih površina, izradu i objavu različitih veleprodajnih standardnih ponuda pristupa i davanja najma dijelova mreže i infrastrukture, uređenja odnosa operatora i upravitelja komunalne infrastrukture, uređenja odnosa sa upraviteljima javnih i nerazvrstanih javnih prometnih površina te zastupanja prema regulatorima i drugim tijelima javne vlasti.   
	U svrhu definiranja uvjeta pristupa i zajedničkog korištenja stupova niskonaponske mreže javne rasvjete te tehničkih uvjeta za postavljanje elektroničkih komunikacijskih mreža operatora korisnika na stupove niskonaponske energetske mreže Općine donosi se Pravilnik i tehnički uvjeti.
	Prije svega, Pravilnik je javan, transparentan i nediskriminirajući prema operatorima javnih komunikacijskih mreža i usluga. Općina prema svim operatorima postupa ujednačeno i jednoobrazno čime pojednostavljuje interne operativne procese. Drugo, Pravilnikom se definiraju minimalni tehnički uvjeti kojih se operatori moraju pridržavati prilikom gradnje klasične kabelske kanalizacije, konkretnije izgradnje kabelske kanalizacije ovisno o dimenzijama rova kabelske kanalizacije. Operatori unaprijed znaju koje uvjete moraju ispuniti prilikom planiranja, projektiranja i gradnje elektroničke komunikacijske infrastrukture i mreže. Uvjeti su usklađeni s normama i tehničkim specifikacijama sadržanima u propisima. Treće, Pravilnikom se, osim tehničkih uvjeta, uređuju uvjeti pristupa i korištenja nerazvrstanih cesta i stupova javne rasvjete. Definiraju se međusobna prava i obveze, postupak podnošenja zahtjeva, ugovaranje, visina naknade, plaćanje naknade, odgovornosti prilikom održavanja elektroničke komunikacijske infrastrukture i mreže, raskid / otkaz ugovora. Pravilnikom se omogućuje korištenje nerazvrstanih cesta u skladu sa Zakonom o cestama, ne otežavaju se investicije privatnom sektoru, ali se gradi prema uvjetima Općine.
	Ukratko, Pravilnikom se propisuju definiraju uvjeti pristupa i zajedničkog korištenja stupova NN mreže jedinice lokalne samouprave te tehnički uvjeti za postavljanje elektroničkih komunikacijskih mreža operatora korisnika na stupove NN mreže, međusobna prava i obveze, odgovornosti prilikom održavanja elektroničke komunikacijske mreže i infrastrukture.
	S tim u vezi Izrađen je Nacrt prijedloga Pravilnika o tehničkim uvjetima za postavljanje elektrotehničkih komunikacijskih mreža na stupove niskonaponske energetske mreže te pristupu i korištenju stupova niskonaponske mreže – javne rasvjete Vinodolske općine i Tehničkih uvjeta za gradnju kabelske kanalizacije i elektroničke komunikacijske mreže na nerazvrstanim cestama Općine te se isti upućuje na savjetovanje s javnošću.

Temeljem članka 11. Zakona o pravu na pristup informacijama („Narodne novine“ broj: 25/13., 85/15. i 69/22.) jedinice lokalne samouprave dužne su provoditi savjetovanje s javnošću pri donošenju općih akata odnosno drugih strateških ili planskih dokumenata kad se njima utječe na interes građana i pravnih osoba.

Na taj se način želi upoznati javnost sa predloženim nacrtom prijedloga cit. Pravilnika i cit. Tehničkih uvjeta i pribaviti mišljenja, primjedbe i prijedloge zainteresirane javnosti, kako bi predloženo, ukoliko je zakonito i stručno utemeljeno, bilo prihvaćeno od strane donositelja istih.

Savjetovanje sa zainteresiranom javnošću provest će se u trajanju od 7. studenoga do 7. prosinca 2025. godine. 

Pozivamo Vas da dostavite svoje primjedbe, prijedloge i mišljenja na predloženi Nacrt prijedloga Pravilnika o tehničkim uvjetima za postavljanje elektrotehničkih komunikacijskih mreža na stupove niskonaponske energetske mreže te pristupu i korištenju stupova niskonaponske mreže – javne rasvjete Vinodolske općine i Tehničkih uvjeta za gradnju kabelske kanalizacije i elektroničke komunikacijske mreže na nerazvrstanim cestama Općine putem e-maila na adresu ana.tomasek@vinodol.hr

Primjedbe, prijedloge i mišljenja za vrijeme trajanja javne rasprave i savjetovanja mogu se uputiti putem obrasca sudjelovanja u javnom savjetovanju (u prilogu). 

Po završetku savjetovanja biti će objavljeno Izvješće o provedenom savjetovanju.

O usvajanju konačnog teksta Pravilnika o tehničkim uvjetima za postavljanje elektrotehničkih komunikacijskih mreža na stupove niskonaponske energetske mreže te pristupu i korištenju stupova niskonaponske mreže – javne rasvjete Vinodolske općine i Tehničkih uvjeta za gradnju kabelske kanalizacije i elektroničke komunikacijske mreže na nerazvrstanim cestama Općine raspravljati će Općinsko vijeće Općine Vinodolske općine kao nadležno predstavničko tijelo.

Prilozi:
· Pravilnik o tehničkim uvjetima za postavljanje elektrotehničkih komunikacijskih mreža na stupove niskonaponske energetske mreže te pristupu i korištenju stupova niskonaponske mreže – javne rasvjete Vinodolske općine 
· Tehnički uvjeti za gradnju kabelske kanalizacije i elektroničke komunikacijske mreže na nerazvrstanim cestama Općine
· Obrazac sudjelovanja u javnom savjetovanju

